钦定古今图书集成/明伦汇编/氏族典/第502卷 > 陆真
## 钦定古今图书集成/明伦汇编/氏族典/第502卷 > 陆真

按《魏书陆真传》，“真，代人也。父洛侯，秦州刺史。真善骑
射，数从征伐，所在摧锋陷陈，前后以功，屡受赏赐。真
君中从讨蠕蠕，以功赐爵关内侯。高宗即位，拜冠军
将军，从驾巡东海，迁安西将军。长安镇将贺略孙叛
于石楼，真击破之，赐爵河南公。长安兵民，素伏威信，
真到，抚慰之，皆怡然安静。在镇数年，甚著威称。延兴”
二年卒，谥曰“烈。”